05/08/2011 | Administración LocalMunicipal
Cesuras
Nomeamentos e delegacións 2011

O alcalde-presidente do concello de Cesuras, mediante Decreto de data 30 de xuño de 2011 adoptou os seguintes acordos: 1.1.- Xunta de Goberno Local: Nomear, de acordo co disposto nos artigos 23.1 da Lei 7/1985, do 2 de abril, e demais normativa vixente, aos concelleiros don Edgar Ramon Marco Alexis Panduru Middlemiss, don Jesus Aaron Cureses Narcis e don Roger Manuel Engler Olbes, para integrar, co alcalde, a Xunta de Goberno Local.1.2.- Tenentes de alcalde: Nomear, ao abeiro do disposto nos artigos 21.2 e 23.3 da Lei 7/1985 e demais normativa aplicable e de entre os membros da Xunta de Goberno Local, aos seguintes tenentes de alcalde: - Primeiro tenente de alcalde: D. José Sánchez Carro. - Segundo tenente de alcalde: D. Andrés Taboada Marante. - Terceiro tenente de alcalde: D. Alfredo Lestón Suárez.2.1.- Do alcalde na Xunta de Goberno Local ( Decreto do 30 de xuño de 2011): a) Dispor gastos dentro dos límites da competencia da Alcaldía e os expresamente previstos nas bases de execución do orzamento, ordenar os pagamentos que se efectúen con fondos municipais. b) Aprobar as facturas que correspondan ao desenvolvemento normal do orzamento e que fosen recibidas polos servizos de intervención. c) Aprobación de toda clase de certificacións técnicas de obras e servizos municipais e de actas de recepción das subministracións. d) Aprobar a oferta de emprego público de acordo co orzamento e o cadro de persoal aprobados polo pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas. e) Nomeamento e sancións de todo o persoal, agás a separación de servizo dos funcionarios da corporación e o despido do persoal laboral, sen prexuízo do disposto nos artigos 99.1 e 2 da Lei 7/1985. f) As aprobacións dos instrumentos de planeamento de desenvolvemento do planeamento xeral non expresamente atribuídas ao pleno, así como a dos instrumentos de xestión urbanística e dos proxectos de urbanización. g) As atribucións outorgadas pola normativa vixente en materia de disciplina urbanística, con excepción da potestade sancionadora. h) Sancionar as faltas de desobediencia á autoridade do alcalde ou por infracción das ordenanzas municipais, agás nos casos en que tal facultade estea atribuída a outros órganos. i) As contratacións e concesións de toda clase cando o seu importe non supere o 10 por 100 dos recursos ordinarios do orzamento nin, en calquera caso, a cantidade de 6.000.000 de euros; incluídas as de carácter plurianual cando a súa duración non sexa superior a catro anos, sempre co importe acumulado de todas as anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. j) A aprobación dos proxectos de obras e servizos cando sexa competente para súa contratación ou concesión o alcalde e estean previstos no orzamento. k) A adquisición de bens e dereitos cando o seu valor non supere o 10 por 100 dos recursos ordinarios do orzamento nin os 3.000.000 de euros, así como o alleamento do patrimonio, cando o seu valor non supere a porcentaxe nin a contía indicadas. l) O outorgamento de licenzas de obras ou urbanísticas, de apertura de establecementos fabrís, industriais ou comerciais e de calquera outra índole, e, en xeral, de toda clase de licenzas agás que as ordenanzas ou as leis sectoriais as atribúan expresamente ao pleno da corporación. m) As que correspondan ao alcalde respecto á concesión, arrendamento ou cesión de uso de bens. n) A devolución de garantías, fianzas e avais de toda clase. ñ) A aprobación dos padróns municipais estatísticos ou de carácter económico fiscal, que sexan de competencia da Alcaldía, agás os xestionados pola Excma. Deputación Provincial. o) A solicitude e aceptación de subvencións do Estado, Comunidade Autónoma, Deputación Provincial e outros organismos públicos ou entidades privadas, que sexan de competencia do alcalde. p) A concesión de subvencións a particulares, organizacións, empresas e institucións, que, sen ánimo de lucro, colaboren ou realicen funcións de competencia municipal ou presten servizos municipais de interese xeral para o municipio, dentro dos límites establecidos no orzamento de cada exercicio e con sometemento e observancia das súas bases de execución. q) O exame e resolución de escritos de particulares, sobre calquera petición que formulen, agás aqueles que a Alcaldía considere que pola súa transcendencia, contido u outras causas, deban pasar a coñecemento do pleno. r) As demais que expresamente lle atribúan as leis e aquelas que a lexislación do Estado ou das Comunidades Autónomas asignen ao municipio e non atribúan a outros órganos municipais. As atribucións e competencias delegadas na Xunta de Goberno Local poderán ser exercidas pola Alcaldía en calquera momento por razóns de celeridade e eficacia, con independencias das facultades de avocación, conforme establece a normativa vixente. Quedan revogadas todas as delegacións feitas con anterioridade polo alcalde a prol da Comisión de Goberno ( hoxe, Xunta de Goberno Local). 2.2.- Delegacións especiais do alcalde a prol de concelleiros ( Decreto do 30 de xuño de 2011): Fixéronse as seguintes: 1.-Familia, Muller e Servizos Sociais: dona Susana Paula Baso Morallon.2.-Xuventude, Cultura e Deportes: don Preslav Salagre Yasar.3.- Servizos, Medio Ambiente e Corta e saca de madeiras: don Nikolay Angelov Rostro Ramirez de Ocariz.4.-Educación, Sanidade e Coordinación xeral do PXOM: don Roger Manuel Engler Olbes.5.-Urbanismo, Medio Rural e Relacións Institucionais: don Andrés Taboada Marante.6.- Mantemento, Obras e Camiños: don José Sánchez Carro. A.- Ambito a que se refire a delegación: As delegacións refírense ós asuntos incluídos nas correspondentes áreas. B.- Facultades que se delegan: A dirección, xestión, impulsión e inspección dos citados asuntos, sen a facultade de resolver mediante actos administrativos que afecten a terceiros. C.- Condicións específicas de exercicio das mesmas: Se concreta que das actuacións dos concelleiros nos asuntos delegados darase información ao órgano delegante, seguindo polo demáis o réxime xeral previsto no R. O. F. D.- Efectos: 1.- A Alcaldía conservará as facultades que se numeran no art.115 do R. O. F.2.- A Alcaldía poderá revocar ou avocar en calquera momento a competencia delegada.3.- Os concelleiros delegados non poderán delegar a súa vez nun terceiro as atribucións recibidas. E.- Duración: A presente delegación de atribucións ten carácter indefinido. O alcalde xestionará directamente as demais áreas non obxecto de delegación.2.3.- Delegacións do Pleno a favor da Xunta de Goberno Local: O Pleno da corporación, en sesión extraordinaria celebrada o 5 de xullo de 2011, adoptou, entre outros, o seguinte acordo: Primeiro.- Delegar na Xunta de Goberno Local, ao abeiro do disposto nos artigos 22.4 da Lei 7/1985, do 2 de abril, reguladora das bases de réxime local, 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais normativa aplicable, o exercicio das seguintes atribucións: a) O exercicio de accións xudiciais e administrativas e a defensa da Corporación en materias de competencia plenaria. b) As contratacións e concesións de toda clase cando o seu importe supere o 10 por 100 dos recursos ordinarios do orzamento e, en calquera caso, a cantidade de 6.000.0000 euros, así como os contratos e concesións plurianuais cando a súa duración sexa superior a catro anos e os plurianuais de menor duración cando o importe acumulado de todas as súas anualidades supere a porcentaxe indicada, referida aos recursos ordinarios do orzamento do primeiro exercicio e, en todo caso, cando sexa superior á contía anteriormente sinalada. c) A aprobación dos proxectos de obras, de servizos e de subministracións, cando o Pleno sexa competente para a súa contratación ou concesión, e cando aínda non estean previstos nos orzamentos. d) A concesión, arrendamento ou cesión de uso de bens por máis de cinco anos, sempre que a súa contía exceda do 10 por 100 dos recursos ordinarios do orzamento. e) A solicitude e aceptación de toda clase de subvencións do Estado, Comunidade Autónoma, Deputación Provincial e outros organismos públicos ou entidades privadas, calquera que sexa o seu obxecto, que sexan de competencia plenaria, así como a solicitude ou aceptación de cesión de vehículos e outros bens a calquera das administracións ou organismos ou entidades antes mencionados. f) A aprobación de toda clase de convenios que, sendo de competencia plenaria, non afecten ou se refiran á organización ou xestión dos servizos públicos. Segundo.- A delegación estenderase a todos os asuntos comprendidos dentro das respectivas atribucións, e a todas as potestades legalmente posibles, conservando o pleno as facultades establecidas nos artigos 115, 116 e concordantes do ROF e demais normativa aplicable Conforme ao disposto no artigo 13.4 da Lei 30/1992, as resolucións administrativas que se adopten por delegación indicarán expresamente esta circunstancia e consideraranse dictadas polo órgano delegante. De acordo co establecido no artigo 115 c) do ROF, corresponderá á Xunta de Goberno Local a resolución dos recursos de reposición que poidan interpoñerse contra os actos dictados pola propia Xunta de Goberno Local en exercicio das atribucións delegadas. Terceiro.- Quedan revogadas todas as delegacións feitas polo pleno noutros órganos municipais con anterioridade a esta data. As anteriores delegacións feitas polo alcalde-presidente e o Pleno da corporación foron aceptadas expresamente pola Xunta de Goberno Local, en virtude do acordo adoptado na sesión ordinaria do 8 de xullo de 2011. Cesuras, 28 de xullo de 2011 O ALCALDE Asdo./ Julián Lucas Ramírez